CELEX: 62009CN0323
Language: fi
Date: 2009-08-12 00:00:00
Title: Asia C-323/09: Ennakkoratkaisupyyntö, jonka High Court of Justice (England and Wales), Chancery Division (Yhdistynyt kuningaskunta) on esittänyt 12.8.2009 — Interflora Inc ja Interflora British Unit v. Marks & Spencer plc ja Flowers Direct Online Limited

21.11.2009   
            
            
               FI
            
            
               Euroopan unionin virallinen lehti
            
            
               C 282/19
            
         Ennakkoratkaisupyyntö, jonka High Court of Justice (England and Wales), Chancery Division (Yhdistynyt kuningaskunta) on esittänyt 12.8.2009 — Interflora Inc ja Interflora British Unit v. Marks & Spencer plc ja Flowers Direct Online Limited
   (Asia C-323/09)
   2009/C 282/37
   Oikeudenkäyntikieli: englanti
   
      Ennakkoratkaisua pyytänyt tuomioistuin
   
   High Court of Justice (England and Wales), Chancery Division
   
      Pääasian asianosaiset
   
   
      Kantajat: Interflora Inc ja Interflora British Unit
   
      Vastaajat: Marks & Spencer plc ja Flowers Direct Online Limited
   
      Ennakkoratkaisukysymykset
   
   
               1)
            
            
               Jos elinkeinonharjoittaja, joka kilpailee rekisteröidyn tavaramerkin haltijan kanssa ja myy internetsivustonsa kautta samoja tavaroita ja tarjoaa samoja palveluja kuin ne tavarat tai palvelut, joita varten tavaramerkki on rekisteröity, (i) valitsee hakukoneoperaattorin tarjoaman sponsorilinkkipalvelun avainsanaksi merkin, joka on (asiassa C-291/00 annetussa yhteisöjen tuomioistuimen tuomiossa tarkoitetulla tavalla) sama kuin kyseinen tavaramerkki, (ii) nimeää merkin avainsanaksi, (iii) liittää merkin oman sivustonsa URL-osoitteeseen, (iv) määrittää napsautushinnan (cost per click), jonka se maksaa kyseisestä avainsanasta, (v) asettaa määritykset sponsorilinkin näyttämisen ajastamiseksi ja (vi) käyttää merkkiä maksujen laskutuksesta ja maksamisesta tai tilinsä hallinnoinnista hakukoneoperaattorin kanssa käymässään liikekirjeenvaihdossa, mutta itse sponsorilinkki ei sisällä kyseistä merkkiä tai sen kanssa samankaltaista merkkiä, merkitsevätkö jotkin tai kaikki näistä toimista sitä, että kilpailija ”käyttää” merkkiä 21.12.1988 annetun ensimmäisen neuvoston direktiivin 89/104/ETY (1) (jäljempänä tavaramerkkidirektiivi) 5 artiklan 1 kohdan a alakohdan ja 20.12.1993 annetun neuvoston asetuksen N:o 40/94 (2) (jäljempänä tavaramerkkiasetus) 9 artiklan 1 kohdan a alakohdassa tarkoitetulla tavalla?
            
         
               2)
            
            
               Onko tämänkaltainen käyttö merkin käyttämistä samoja tavaroita tai palveluja ”varten” kuin ne tavarat tai palvelut, joita varten tavaramerkki on rekisteröity, tavaramerkkidirektiivin 5 artiklan 1 kohdan a alakohdassa ja tavaramerkkiasetuksen 9 artiklan 1 kohdan a alakohdassa tarkoitetulla tavalla?
            
         
               3)
            
            
               Kuuluuko tämänkaltainen käyttö jommassakummassa tai kummassakin seuraavista kohdista mainittujen säännösten soveltamisalaan:
               
                           a)
                        
                        
                           tavaramerkkidirektiivin 5 artiklan 1 kohdan a alakohta ja tavaramerkkiasetuksen 9 artiklan 1 kohdan a alakohta; ja
                        
                     
                           b)
                        
                        
                           tavaramerkkidirektiivin 5 artiklan 2 kohta ja tavaramerkkiasetuksen 9 artiklan 1 kohdan c alakohta (olettaen, että käyttö on haitaksi kyseisen tavaramerkin erottamiskyvylle tai on tavaramerkin maineen epäoikeutettua hyväksi käyttämistä)?
                        
                     
         
               4)
            
            
               Vaikuttaako kysymykseen 3 annettavaan vastaukseen se, että
               
                           a)
                        
                        
                           kilpailijan sponsorilinkin näyttäminen vastauksena käyttäjän kyseisellä merkillä tekemään hakuun voi johtaa siihen, että ainakin jotkut yleisöstä saattavat luulla, että kilpailija on tavaramerkin haltijan toimitusverkoston jäsen, vaikka näin ei tosiasiallisesti ole; tai
                        
                     
                           b)
                        
                        
                           hakukoneoperaattori ei kyseisessä yhteisön jäsenvaltiossa salli tavaramerkkien haltijoiden estävän muita valitsemasta avainsanoiksi merkkejä, jotka ovat samoja kuin niiden tavaramerkit?
                        
                     
         
               5)
            
            
               Jos hakukoneoperaattori (i) näyttää käyttäjälle merkin, joka on (asiassa C-291/00 annetussa yhteisöjen tuomioistuimen tuomiossa tarkoitetulla tavalla) sama kuin rekisteröity tavaramerkki, hakukentässä sellaisten hakusivujen ylä- ja alalaidassa, jotka sisältävät sponsorilinkin edellä kysymyksessä 1 tarkoitetun kilpailijan sivustolle, (ii) näyttää merkin käyttäjälle hakutulosten tiivistelmässä, (iii) näyttää merkin käyttäjälle esittämällä sitä vaihtoehtona silloin, kun käyttäjä on syöttänyt hakukoneeseen jonkin samankaltaisen merkin, (iv) näyttää käyttäjälle kilpailijan sponsorilinkin sisältävän hakutulossivun silloin, kun käyttäjä on syöttänyt merkin hakukoneeseen, ja (v) muuntelee käyttäjän käyttämää merkkiä näyttämällä hakutulossivuja, jotka sisältävät kilpailijan sponsorilinkin, mutta itse sponsorilinkki ei sisällä kyseistä merkkiä tai sen kanssa samankaltaista merkkiä, merkitsevätkö jotkin tai kaikki näistä toimista sitä, että hakukoneoperaattori ”käyttää” merkkiä tavaramerkkiasetuksen 5 artiklan 1 kohdan a alakohdassa ja tavaramerkkiasetuksen 9 artiklan 1 kohdan a alakohdassa tarkoitetulla tavalla?
            
         
               6)
            
            
               Onko tämänkaltainen käyttö merkin käyttämistä samoja tavaroita tai palveluja ”varten” kuin ne tavarat tai palvelut, joita varten tavaramerkki on rekisteröity, tavaramerkkidirektiivin 5 artiklan 1 kohdan a alakohdassa ja tavaramerkkiasetuksen 9 artiklan 1 kohdan a alakohdassa tarkoitetulla tavalla?
            
         
               7)
            
            
               Kuuluuko tämänkaltainen käyttö jommassakummassa tai kummassakin seuraavista kohdista mainittujen säännösten soveltamisalaan:
               
                           a)
                        
                        
                           tavaramerkkidirektiivin 5 artiklan 1 kohdan a alakohta ja tavaramerkkiasetuksen 9 artiklan 1 kohdan a alakohta; ja
                        
                     
                           b)
                        
                        
                           tavaramerkkidirektiivin 5 artiklan 2 kohta ja tavaramerkkiasetuksen 9 artiklan 1 kohdan c alakohta (olettaen, että käyttö on haitaksi kyseisen tavaramerkin erottamiskyvylle tai on tavaramerkin maineen epäoikeutettua hyväksi käyttämistä)?
                        
                     
         
               8)
            
            
               Vaikuttaako edellä kysymykseen 7 annettavaan vastaukseen se, että
               
                           a)
                        
                        
                           kilpailijan sponsorilinkin näyttäminen vastauksena käyttäjän kyseisellä merkillä tekemään hakuun voi johtaa siihen, että ainakin jotkut yleisöstä saattavat luulla, että kilpailija on tavaramerkin haltijan toimitusverkoston jäsen, vaikka näin ei tosiasiallisesti ole; tai
                        
                     
                           b)
                        
                        
                           hakukoneoperaattori ei kyseisessä yhteisön jäsenvaltiossa salli tavaramerkkien haltijoiden estää muita valitsemasta avainsanoiksi merkkejä, jotka ovat samoja kuin niiden tavaramerkit?
                        
                     
         
               9)
            
            
               Jos tämänkaltainen käyttö kuuluu tavaramerkkidirektiivin 5 artiklan 1 kohdan a alakohdan ja tavaramerkkiasetuksen 9 artiklan 1 kohdan a kohdan ja/tai tavaramerkkidirektiivin 5 artiklan 2 kohdan ja tavaramerkkiasetuksen 9 artiklan 1 kohdan c alakohdan soveltamisalaan,
               
                           a)
                        
                        
                           muodostuuko tämänkaltainen käyttö ”palvelun vastaanottajan toimittamien tietojen siirrosta viestintäverkossa” tai sisältyykö siihen tällaista siirtoa, ja jos näin on, voidaanko katsoa, että hakukoneoperaattori ”valitsee tai muuttaa siirrettäviä tietoja” tietoyhteiskunnan palveluja, erityisesti sähköistä kaupankäyntiä, sisämarkkinoilla koskevista tietyistä oikeudellisista näkökohdista 8.6.2000 annetun Euroopan parlamentin ja neuvoston direktiivin 2000/31/EY (3) (jäljempänä sähköistä kaupankäyntiä koskeva direktiivi) 12 artiklan 1 kohdassa tarkoitetulla tavalla?
                        
                     
                           b)
                        
                        
                           muodostuuko tämänkaltainen käyttö sellaisesta sähköistä kaupankäyntiä koskevan direktiivin 13 artiklan 1 kohdassa tarkoitetusta ”automaattisesta, tilapäisestä ja lyhytaikaisesta tallentamisesta, jonka suorittamisen ainoana tavoitteena on muille palvelun vastaanottajille niiden pyynnöstä myöhemmin tehtävän tiedonsiirron tehostaminen”, tai sisältyykö siihen tällaista tallentamista?
                        
                     
                           c)
                        
                        
                           muodostuuko tämänkaltainen käyttö sähköistä kaupankäyntiä koskevan direktiivin 14 artiklan 1 kohdassa tarkoitetusta ”palvelun vastaanottajan toimittamien tietojen tallentamisesta” tai sisältyykö siihen tällaista tallentamista?
                        
                     
                           d)
                        
                        
                           jos kyseinen käyttö ei muodostu yksinomaan sähköistä kaupankäyntiä koskevan direktiivin 12 artiklan 1 kohdan, 13 artiklan 1 kohdan ja 14 artiklan 1 kohdan yhden tai useamman säännöksen soveltamisalaan kuuluvista toiminnoista, mutta siihen sisältyy kyseisiä toimintoja, onko hakukoneoperaattori vapautettava vastuusta siltä osin kuin käyttö muodostuu yksinomaan kyseisistä toiminnoista, ja jos on, voidaanko tämänkaltaisesta käytöstä vaatia vahingonkorvausta tai muuta rahallista korvausta siltä osin kuin hakukoneoperaattoria ei ole vapautettu vastuusta?
                        
                     
         
               10)
            
            
               Jos vastaus kysymykseen 9 on, että käyttö ei muodostu yksinomaan sähköistä kaupankäyntiä koskevan direktiivin 12–14 artiklan yhden tai useamman säännöksen soveltamisalaan kuuluvista toiminnoista, voidaanko kilpailija liitännäistä vastuuta koskevan kansallisen lainsäädännön nojalla asettaa yhteisesti vastuuseen hakukoneoperaattorin syyksi luettavasta rikkomisesta?
            
         
      (1)  Jäsenvaltioiden tavaramerkkilainsäädännön lähentämisestä 21.12.1988 annettu neuvoston ensimmäinen direktiivi 89/104/EEC (EYVL L 40, s. 1).
   
      (2)  EYVL L 11, s. 1
   
      (3)  EYVL L 178, s. 1